Държавен вестник, бр. 104, 2024 г., стр. 19

БРОЙ  104	
Д Ъ Р Ж А В Е Н  В Е С Т Н И К 	
СТР.  19   
производителите или с подалите документи 
лица, както и че няма да разпространяват 
данни, станали им известни при или по повод 
изпълнение на функциите им.
Чл. 19. (1) За участие в процедурата кандида­
тът подава лично или чрез свой упълномощен 
представител заявление по образец в срока, 
обявен в поканата. В случай че кандидатът 
не разпространява самостоятелно ДХСМЦ, 
в заявлението посочва търговците на едро, 
които ще ги доставят до аптеките, сключили 
договор с НЗОК.
(2) Към заявлението по ал. 1 се прилагат:
1. информация относно ЕИК (единен иден­
тификационен код) на дружеството или 
кооперацията от търговския регистър, а за 
дружествата, регистрирани в държава – членка 
на Европейския съюз – извлечение от регист­
рацията по националното законодателство 
на съответната държава на производителя 
или вносителя на ДХСМЦ; за заявителите, 
регистрирани по Търговския закон в Република 
България, се прилага разпечатка от интернет 
страницата на търговския регистър и регистъра 
на юридическите лица с нестопанска цел по 
Закона за търговския регистър и регистъра 
на юридическите лица с нестопанска цел;
2. валидно пълномощно (оригинал или 
заверено с гриф „Вярно с оригинала“), когато 
заявлението се подава от упълномощен пред­
ставител на производителя или вносителя;
3. валидно пълномощно/оторизационно 
писмо от производителя (оригинал или заве­
рено с гриф „Вярно с оригинала“), удостове­
ряващ правото на вносителя да дистрибутира 
конкретните ДХСМЦ; ако пълномощното/
оторизационното писмо е на чужд език, към 
същото се прилага превод на български език 
от лицензиран преводач;
4. декларация, че съответната ДХСМЦ 
отговаря на условието по чл. 18, ал. 1, т. 4, 
като се посочват конкретните обществени 
фондове в съответната държава членка, както 
и източниците, на които се базира предоста­
вената информация;
5. декларация за съгласие от търговците на 
едро, посочени в заявлението, за регулярна 
доставка на ДХСМЦ до търговците на дребно 
с лекарствени продукти, сключили договори 
с НЗОК за отпускането им на здравноосигу­
рените лица;
6. декларация, че съответният кандидат 
може да осигурява регулярно заявените 
ДХСМЦ за период не по-малък от 12 кален­
дарни месеца;
7. каталог на производителя с описание 
и инструкция за приложение за съответната 
ДХСМЦ;
8. указания за начина на приготвяне, упот­
реба и съхраняване на ДХСМЦ;
9. предложение за стойност за единица 
вещество/месечна стойност за съответната/
съответните ДХСМЦ; в предложението се 
посочва и крайна цена за търговец на дребно 
(аптека) за съответната/съответните ДХСМЦ.
(3) Заявлението и приложените към него 
изискуеми документи по ал. 2 се представят 
в НЗОК в запечатан непрозрачен плик лично 
или по пощата с препоръчано писмо с обрат­
на разписка или с куриерски услуги. Върху 
плика заявителите посочват подател, полагат 
текст „Документи за участие в процедура по 
договаряне на ДХСМЦ“, адрес за кореспон­
денция, телефон и електронен адрес.
(4) Заявителите представят предложението 
по ал. 2, т. 9 в отделен обозначен непрозра­
чен запечатан плик, поставен в плика със 
заявлението.
(5) При приемане на заявленията върху 
всеки плик се отбелязват поредният номер, 
датата и часът на получаването и тези данни 
се записват във входящ регистър.
(6) Не се приемат заявления и изискуеми 
по ал. 2 документи, представени след изти­
чането на крайния срок, посочен в поканата, 
или подадени в незапечатан прозрачен плик 
или в плик с нарушена цялост.
Чл. 19а. (1) Комисията по чл. 18б, ал. 1 
отваря пликовете, разглежда заявленията с 
приложените към тях документи, с изключе­
ние на предложенията по чл. 19, ал. 2, т. 9, 
и извършва оценка за съответствието им с 
изискванията на наредбата в срок до 10 ра­
ботни дни от датата на отваряне на пликовете. 
Комисията има право да поиска от участник 
в срок до 3 работни дни да отстрани уста­
новените нередовности и/или да предостави 
допълнителна информация.
(2) Комисията не допуска до участие зая­
вителите, чиито предложения не отговарят на 
изискванията, определени с поканата, както 
и заявителите, които не са отстранили нере­
довностите и/или не са предоставили допъл­
нителната информация в срока по ал. 1, и не 
отваря техните ценови предложения.
(3) За своята работа комисията изготвя 
протоколи, както и обобщен протокол от 
разглеждането на постъпилите заявления 
за допуснатите/недопуснатите кандидати до 
участие в процедурата.
(4) В срок от 3 работни дни от изготвянето 
на обобщения протокол по ал. 3 председателят 
на комисията уведомява заявителите, чиито 
предложения не отговарят на изискванията 
на наредбата, че не са допуснати до участие в 
процедурата, с посочване на конкретни мотиви.
Чл. 19б. (1) Комисията по чл. 18б, ал. 1 
отваря предложенията по чл. 19, ал. 2, т. 9 в 
срок до 7 работни дни след изтичане на срока 
по чл. 19а, ал. 4. Председателят и двама чле­
нове на комисията се подписват върху всяка 
страница от ценовото предложение.
(2) Комисията извършва оценка на пред­
ложенията по чл. 19, ал. 2, т. 9 и обявява на 
интернет страницата на НЗОК най-ниската 
предложена стойност за единица вещество за